Benazir Bhutto

Benazir Bhutto (en ordo : بینظیر بھٹو) foguèt una femna politica paquistanesa nascuda a Karachi lo 21 de junh de 1953 e assassinada a Rawalpindi lo 27 de decembre de 2007. Foguèt la primièra femna a dirigir un país musulman. Ocupèt la foncion de primièr ministre de 1988 a 1990 puèi foguèt demesa per lo President de Paquistan Ghulam Ishaq Khan jos l'acusacion de corrupcion. Tornèt èsser elegida en 1993 e demesa tornarmai en 1996 per Ghulam Ishaq Khan.

Per tal d'escapar a la justícia, Benazir Bhutto s'exilièt a Dubai en 1998. Tornèt en Paquistan lo 18 d'octobre de 2007 après que foguèsse amnistiada per lo president Pervez Musharraf e qu'aguèsse conclús un acòrd amb aqueste darrièr sul partatge del poder a l'eissida de las eleccions de genièr 2008Benazir Bhutto aculhida per la fola a Karachi, Le Nouvel Observateur, 18 d'octobre de 2007.. Escapèt aqueste jorn a un atemptat que faguèt de nombrosas victimas.

Mai de dos meses pus tard, Benazir Bhutto es tuada lo 27 de decembre 2007 per un atemptat suicida, alara que participava a una amassada politica del Partit del Pòble de Paquistan a Rawalpindi  
 Referéncias 

Categoria:Personalitat politica femenina
Categoria:Primièr ministre de Paquistan
Categoria:Naissença en 1953
Categoria:Decès en 2007
Categoria:Personalitat politica assassinada